laion/Wikipedia-Exotic huggingface dataset:
הלל קליין

הלל קליין (20 במרץ 1923, קרקוב – 14 בדצמבר 1985, ירושלים) היה פסיכיאטר ופסיכואנליטיקאי ישראלי, יהודי יליד פולין. קליין שרד את השואה כאסיר במחנות ריכוז. הוא תרם רבות לחקר הפסיכולוגי של טראומות השואה וההתמודדות איתן ונמנה עם מובילי המחקר הפסיכואנליטי בישראל. קליין התגורר בירושלים, לימד כפרופסור באוניברסיטה העברית וכיהן כמנהל בית החולים הפסיכיאטרי איתנים בירושלים. הלל קליין נולד בקרקוב בשנת 1923 כצעיר מבין חמשת ילדיהם של הורים יהודים. אביו היה בן למשפחת סוחרים מודרנית ואמו בת לרב חסיד. בילדותו קיבל קליין חינוך מסורתי דתי יהודי ובהמשך השכלה תיכונית. בגיל 16 אחרי פלישת גרמניה הנאצית לפולין הצטרף למחתרת. בשנת 1942 נתפס על ידי הגרמנים ונשלח למחנה ריכוז פלאשוב ואחרים. בשנת 1945 שוחרר על ידי הצבא הסובייטי ממחנה הריכוז טרזיינשטט. אחרי המלחמה למד רפואה באוניברסיטת מינכן וחי בשוודיה. ב-1954 עלה לישראל. עבד כפסיכיאטר ופעל בחברה הפסיכואנליטית בישראל ולימד באוניברסיטה העברית, בין היתר במכון ליהדות בת זמננו. עסק במחקרים פסיכואנליטיים, בעיקר בתחום השלכות טראומות השואה על הניצולים ומשפחותיהם בישראל ובגולה. קליין ניהל את בית החולים הפסיכיאטרי "איתנים" בירושלים. בימי כהונתו בבית החולים איתנים הוקמה בו מחלקה שיקומית מיוזמת יחיאל שרשבסקי ואחרים. הלל קליין נפטר בירושלים בשנת 1985. היה נשוי לד"ר הורטנזה קליין, רופאת-שיניים לילדים ומרצה בבית ספר לרפואת-שיניים של האוניברסיטה העברית והדסה. בני הזוג הולידו שתי בנות: אסתי ומיקי. בתו אסתי הייתה נשואה לשריה עופר. לזכרו הקים קרל נדלמן את "כנסי הלל קליין" – כנסים שנתיים לזכרו בתחום החקר הפסיכולוגי של השלכות השואה. המרפאה לבריאות הנפש בקריית היובל בירושלים נושאת את שמו. עם יוליוס צלרמייר ויואל שאנן ־ Former Concentration Camp Inmates on Ward, Archive of General Psychiatry, 8, 1963, 334-342 הפרק " Problems in the Psychotherapeutic Treatment of Israeli Survivors of Holocaust ב- H.Krystal (ed)- Massive Psychic Trauma New York 1968 Holocaust Survivors in Kibbutzim :Readaptation and Reintegration, in Israel Annals of Psychiatry and Related Disciplines 10,1972, 78-91 עם אינג פליישהאואר – Über die jüdische Identität, psycho-historische Studie, Jüdische Verlag 1978 (על הזהות היהודית) עם אילני קוגן - Identification Processes and Denial in the Shadow of Nazism, Inter.J. of Ps-analysis 107, 1986 חידוש החיים בשארית הפליטה – מבט פסיכולוגי. ההתמודדות עם הזיכרונות ועם יצירת חיים מחדש Psychodynamic studies of Holocaust survivors and their families in Israel and the Diaspora, 2003 – (פורסם אחרי מותו) עם ד. סקורצ'בסקי – Survival and Trials of Revival - Am J Psych,. 74, 212-213 2014 Holocaust Survivors and Their Families in Israel and the Diaspora, Psy-an. and Jewish Life, 2012 ריאיון עם הילל קלין שפורסם אחרי מותו, בכתב העת הגרמני לפסיכואנליזה Psyche 57 (12) 2003 עמ' 1213-1203 Leben, Shoah, Sprache und Psychoanalyse - שיחה עם דרטה פון וסטרנהאגן ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נוזולוגיה

נוזולוגיה (נוֹזוֹלוֹגְיָה; nosology; מיוונית: nosos – מחלה) היא ענף ברפואה העוסק במיון וסיווג מחלות ובחקר שיטתי שלהן, וכן בטכנולוגיה של מתן שמות וסיווגים לאבחנות קליניות. תחום זה מנסה לסווג מחלות לקטגוריות ולזהות תהליכים משותפים שבבסיס מחלות שונות. בפרט ניתן להתייחס לסוג מסוים של מחלות, למשל "נוזולוגיה של מחלות דלקתיות" או "נוזולוגיה פסיכיאטרית". האחרונה יותר קשה, כיוון שיש קושי לאפיין בצורה שיטתית מחלות נפש, וחלקן יושבות על רצף. כאשר מגיע מטופל, נעשה לו בירור ובהתאם, בדיקות מסוימות, כגון בדיקת דם, דופק, שתן, הנשימה, מה שעוזר לאבחן את מצב החולה וכן כדי לנסות לסווג את האבחנה בצורה יותר מהירה ושיטתית. אפידמיולוגיה אבחנה מדיה וקבצים בנושא נוזולוגיה בוויקישיתוף יוסי רימר, 12 אלף סיבות לתחלואה, באתר הארץ, 15 ביוני 2008 הויכוח על קוד Z | מכון אנאפה לפסיכותירפיה ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
יוסיף הרבסט

יוסיף יאקוב (יעקב) הֶרְבְּסְט (בבולגרית: Йосиф Яков Хербст; ‏20 בנובמבר 1875, אדירנה, האימפריה העות'מאנית – 16 באפריל 1925, סופיה, ממלכת בולגריה) היה עיתונאי, פובליציסט, איש ציבור, ודיסידנט יהודי-בולגרי, אשר נרצח במהלך תקופת הטרור שהחלה לאחר הפיגוע בכנסיית סווטה נדליה. יוסיף הרבסט נולד באדירנה. אביו, המהנדס יעקב הרבסט מצ'רנוביץ מונה למנהל תחנת הרכבת באדירנה, והמשפחה עברה להתגורר בעיר. לאחר המלחמה העות'מאנית-רוסית (1877–1878) היגרה המשפחה לסופיה בירת נסיכות בולגריה. הרבסט סיים את האקדמיה הצבאית הבולגרית והוצב בגדוד רגלים, ובהמשך הוצב במח' טופוגרפיה במשרד המלחמה הבולגרי. בשנים 1901–1909 כתב וערך במספר ביטאונים. ב-1907 נבחר לנשיא אגודת העיתונאים בסופיה. במהלך מלחמת הבלקן השנייה נפצע ועוטר בעיטור הגבורה של צבא בולגריה. בין 1913 ל-1918 כיהן כמזכיר העיתונות הבולגרי. לאחר רציחתו של ראש ממשלת בולגריה אלכסנדר סטמבוליסקי וניסיון ההפיכה הקומוניסטי הכושל בספטמבר 1923, רדף משטרו של אלכסנדר צאנקוב מתנגדי משטר, בעיקר מהשמאל הפוליטי בבולגריה. הרבסט הוציא לאור את כתב העת "הזעקה לאנשים חופשיים" (בבולגרית: Вик за свободни хора) ושלושה עיתונים יומיים שביטאו התנגדות נחרצת למשטרו של צאנקוב ורדיפת החופש בבולגריה. הרבסט היה פוליגלוט וערך בעיתונים גרמניים, אוסטריים ורומניים, שהופצו בבולגריה. הוא תרגם לבולגרית מספר ספרים מרוסית, גרמנית, צרפתית ואנגלית. ב-1923 הוציא לאור את הנובלה שלו "אתמול, היום ומחר" (בבולגרית: Вчера, днес и утре). מאבקו נגד משטרו של צאנקוב, מיצב אותו כמטרה לנאמני משטר זה. להרבסט היה מידע מוקדם על הפיגוע בכנסיית סווטה נדליה והוא פרסם אותו. לאחר הפיגוע, ניצל משטרו של צאנקוב את מצב החירום, כדי להיפרע מגורמי אופוזיציה. יוסיף הרבסט נעצר על ידי המשטרה הבולגרית ו"נעלם" במהלך מעצרו. חקירה שהתקיימה שנים מאוחר יותר קבעה שנרצח ומקום קבורתו לא נודע. יוסיף הרבסט היה נשוי לוויולטה בתו של פטקו קרבלוב ראש ממשלת בולגריה. רעייתו של פטקו קרבלוב אקטרינה קרבלובה הייתה דמות משמעותית במאבק נגד רדיפת יהודי בולגריה במהלך מלחמת העולם השנייה. אחיו של יוסיף הרבסט, קרל הרבסט נמנה עם מייסדי התנועה הציונית בבולגריה, היה ציר מטעמה לקונגרס הציוני הראשון ובהמשך חבר הוועד הפועל הציוני הגדול. אחותו למחצה של יוסיף הרבסט, רגינה זילברשטיין (1880, סופיה, נסיכות בולגריה - 1 בנובמבר 1963, מעברות, ישראל) הייתה פעילה מרכזית בארגון ויצו, יושבת ראש תא הנשים בחזית המולדת היהודית וצירה לקונגרס הציוני ה-22 שנערך ב-1946 בבזל. מדיה וקבצים בנושא יוסיף הרבסט בוויקישיתוף התיק המשטרתי אודות יוסיף הרבסט, באתר ארכיון משטרת בולגריה (בבולגרית) עיתונאי פרסם מידע מוקדם על הפיגוע בכנסיית סווטה נדליה, באתר www.168chasa.bg (בבולגרית).
חנות מזכרות

חנות מזכרות או חנות מתנות היא חנות שמוכרת בעיקר מזכרות ופריטים אחרים הקשורים לאותו נושא. הפריטים שנמכרים כוללים לרוב ספלי קפה, פוחלצים, צעצועים, חולצות, גלויות, אוספים בעבודת יד ומזכרות אחרות, שנועדו להישמר על ידי הקונה כמזכרת לביקורם באותו מקום, או להינתן לאחר במתנה. חנויות מזכרות נמצאות בדרך כלל באזורים בהם מבקרים תיירים רבים. כגון מלונות ומוטלים לעיתים קרובות חנות מזכרות ליד הכניסה שלהם. במקומות כמו גני חיות, אקווריומים, פארקים לאומיים, פארקי שעשועים ומוזיאונים. מלכודת תיירים מדיה וקבצים בנושא חנות מזכרות בוויקישיתוף
אוכף פריי

אוכף פריי (באנגלית: Fry Saddle) הוא אוכף צר המכוסה קרח, באזור חוף סקוט, בארץ ויקטוריה, שבאנטארקטיקה. האוכף ממוקם במוצאו של קרחון פריי; האוכף ממוקם 6 קילומטרים מערבית - דרום-מערבית מהר דאגלס. האוכף התגלה בדצמבר 1957, על ידי מחלקת הסקר הצפונית הניו זילנדית (New Zealand Northern Survey Party) של המשלחת הבריטית לחקר אנטארקטיקה, אשר חקרה את אנטארקטיקה בין השנים 1956–1958. שמו של האוכף ניתן לו על ידי מחלקת הסקר. האוכף נקרא על שם קרחון פריי הסמוך. קרחון פריי נקרא על שמו של איי. אם. פריי (A.M. Fry), תושב העיר בריסטול שבאנגליה, שתרם למשלחת נמרוד הבריטית, אשר גילתה את קרחון פריי. אוכף פריי באתר הסקר הגאולוגי של ארצות הברית אוכף פריי באתר הגאזט האנטארקטי של ממשלת ניו זילנד אוכף פריי באתר הגאזט האנטארקטי המשווה SCAR של ממשלת אוסטרליה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי מידע היסטורי על קרחון פריי
פדרציית הסחר (מלחמת הכוכבים)

פדרציית הסחר (באנגלית: Trade Federation) הוא ארגון סחר בדיוני המופיע בשלושת הסרטים הראשונים בסאגת "מלחמת הכוכבים". הארגון נוסד בשנת 350 BBY, ומאז נשלט על ידי חייזרים מגזע הניימוידיאנים. זמן קצר לפני התרחשויות "אימת הפנטום", ניוט גונריי קיבל את עמדת ראש הפדרציה ביחד עם רונה האקו, משנהו. ב"אימת הפנטום" גונריי שוכנע על ידי הסית' לורד המסתורי דארת' סידיוס לחסום את דרכי הסחר של הכוכב נאבו, ולהתחיל בתהליך פלישה. סידיוס הבטיח לגונריי כי הסנאט הגלקטי לא ינקוט עמדה ולא ינסה לעצור את הפלישה. גונריי מצידו ניסה להכריח את המלכה אמידאלה, מלכת הכוכב, לחתום על אמנה המאשרת את תהליך הפלישה. אך המלכה ברחה, ולאחר שהתאחדה עם היצורים הילידים של הכוכב, הגונגנים, תפסה אמידאלה את גונריי בעצמה והביאה סוף לפלישה. גונריי והאקו נשלחו אל בירת הרפובליקה הגלקטית, הכוכב קורוסנט, ובו הם הועמדו למשפט על פשעיהם. אך בשל השחיתות שהתחוללה בימים אלו ברפובליקה הם לא נענשו, וגונריי חזר לכהן בתפקידו כשליט הפדרציה. עשר שנים לאחר מכן שאף גונריי לנקום באמידאלה ולכן הסכים לאחד את צבא דרואידי-קרב העצום של הפדרציה עם קונפדרציית המערכות העצמאיות (הידועה גם כ"ארגון הבדלנים", גוף שהתנגד לשלטון המושחת של הרפובליקה) בהנהגת הרוזן דוקו. גונריי הציב תנאי להצטרפותו ואמר כי ראשית הוא רוצה את מותה של אמידאלה. ניסיון ההתנקשות באמידאלה, הנעשה על ידי צייד הראשים ג'נגו פט, נכשל ואביר הג'דיי אובי-וואן קנובי, שעקב אחרי צייד הראשים, גילה את מזימת הפדרציה בכוכב ג'נוסיס. ניוט גונריי וגילראמוס ליבקאת', כעת משנהו, זעמו על כישלון ההתנקשות ואיימו בהתנתקות מצבאו של דוקו. באותה עת, קנובי הזהיר את הרפובליקה אודות תוכניותיה של פדרציית הסחר. מלחמת המשובטים עצמה החלה כאשר צבא חיילי המשובטים, צבא הרפובליקה, התעמת עם דרואידי-הקרב של הפדרציה בכוכב ג'נוסיס. המתנקש הכושל של הפדרציה, ג'נגו פט, נהרג במהלך הקרב. נאמר כי ליבקאת' נרצח מאוחר יותר על ידי בנו של ג'נגו, בובה פט, מאורע המצביע כי רונה האקו, יד ימינו של גונריי בימי הקרב בכוכב נאבו, חזר לתפקידו. פדרציית הסחר ושאר מנהיגי הבדלנים שרדו עד סופה של המלחמה, למרות הפסדיהם הרבים במהלך המלחמה. בימיה האחרונים של המלחמה, דארת' ויידר, חניכו של סידיוס, הגיע לכוכב מוסטאפר, בו התחבאה מועצת הבדלנים מפני כוחות הרפובליקה. ויידר רצח את מנהיגי הפדרציה, גונריי והאקו, ואת שאר חברי מועצת הבדלנים, מנהיגי קונפדרציית המערכות העצמאיות. הוא רצחם בדם קר תחת הוראותיו של סידיוס, אשר הקים את האימפריה הגלקטית בראשותו, ורצה להפטר מכל גוף אשר ייתכן ויתנגד לו. סידיוס הורה לכבות את צבאות דרואידי-הקרב הנותרים. לאחר מלחמת המשובטים השתמש סידיוס בשרידי פדרציית הסחר על מנת להעצים את כוחה של האימפריה. ארגוני סחר נחשבו לבלתי-חוקיים באותם הימים בהם שלטה האימפריה, ולפיכך היה זה סופה של הפדרציה.
מדף וולדריפ

מדף וולדריפ (באנגלית: Waldrip Ledge) הוא משטח סלעי שטוח, חשוף מקרח, בצפון רכס בריטניה, בארץ אואטס, שבאנטארקטיקה. המישור הסלעי מצוי לאורך השוליים הצפוניים של רכס בריטניה. המישור ממזרח לקצהו של קרחון ראגוצקי, במקום בו הקרחון נשפך אל קרחון הת'רטון. שטחו של המישור 15.5 קילומטרים רבועים. גובהו של המישור 900 מטרים מעל פני הים; והוא ההר ה-4,325 בגובהו באנטארקטיקה. שמו של מדף הסלע ניתן לו על ידי הוועדה המייעצת לשמות אנטארקטיים. המדף נקרא על שמו של די. וולדריפ (D. Waldrip), שעבד מטעם חברת הולמס ונארוור בע"מ (Holmes and Narver, Inc), והיה מנהל מחנה המחקר קרחון דרווין (Darwin Glacier Field Camp) בעונת המחקר (הקיץ האנטארקטי) 1978–1979, מטעם התוכנית האנטארקטית של ארצות הברית. וזאת מאחר שמחנה המחקר היה ממוקם בסמוך למדף הסלע. מדף וולדריפ באתר הסקר הגאולוגי של ארצות הברית מדף וולדריפ באתר הגאזט האנטארקטי המשווה SCAR של ממשלת אוסטרליה מדף וולדריפ באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי הרי אנטארקטיקה לפי גובהם לפי מקור אחר המדף הוא ההר ה-2,258 בגובהו באנטארקטיקה
49er

49er (קרי: "פורטי ניינר") היא מפרשית זוגית (משיטים אותה הגאי ואיש צוות נוסף). הסירה עוצבה על ידי ג'וליאן בת'ווית, בנו של פרנק בת'ווית (שעיצב את הדגמים: טייזר ולייזר 2). עיצוב הסירה נחשב מהפכני. מספר השייטים אשר משיטים את ה-49er גדל בצורה משמעותית מאז אולימפיאדת סידני, בה היא הוצגה כדגם אולימפי. ה-49er FX פותח על ידי Mackay Boats כדי להיות דגם אולימפי לנשים. היא מורכבת מגוף 49er, כנפיים וסנפירים עם מתקן מוקטן שנועד להתאים למשקל של צוות הדגם. אורך כולל: 4.99 מטר רוחב: 2.9 מטר משקל גוף: 70 ק"ג שטח מפרש ראשי וחלוץ: 21.2 מ"ר שטח ספינקר אסימטרי (ג'ניקר): 38 מ"ר 29er מדיה וקבצים בנושא 49er בוויקישיתוף האתר הרשמי של סירת 49er ערך זה הוא קצרמר בנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
דרומומריקס

דרומומריקס (שם מדעי: Dromomeryx) הוא סוג נכחד של מכפיל פרסה ממשפחת הפלאומרכיים שהתקיים באמריקה הצפונית של המיוקן לפני 17 עד 9 מיליון שנה מזמננו. המאובנים של יונק זה התגלו במונטנה, אורגון, נברסקה, קולורדו, נברסקה, ניו מקסיקו, ויומינג, נבאדה, דקוטה הדרומית ובקליפורניה והם התגלו לראשונה בידי החוקר אדוארד דרינקר קופ ב-1878, אך הוא ייחס אותם לסוג Blastomeryx ממשפחת איילי המושק. רק ב-1909 החליט החוקר ארל דגלאס (אנ') לשייך אותו לסוג נפרד, לאחר שהתגלו שלדים שלמים יותר מהסוג. יונק זה הגיע לגובה 80 עד 120 ס"מ בכתפיים ולמשקל 50 עד 80 ק"ג בקירוב. הקרניים שלו היו נבובות כקרני אנטילופה אך בעלי מבנה מסועף כשל אייל עם זוג קרניים כבדות שהתחילו מעל העיניים ונעו בעיקול של 90 מעלות קדימה. בניגוד לקרובים אחרים ממשפחתו הוא היה בעל "כיפה" כמעט חסרת זיזים או קרניים והכיפה הייתה שטוחה יחסית. מבנה השיניים מרמז שניזון מעשבים. מדיה וקבצים בנושא דרומומריקס בוויקישיתוף דרומומריקס, באתר האנציקלופדיה של החיים (באנגלית) דרומומריקס, באתר GBIF (באנגלית)
אמנון אהרונסקינד

אמנון אהרונסקינד (25 במרץ 1940 – 9 בינואר 2024) היה כדורגלן ישראלי ששיחק בעמדת החלוץ במכבי תל אביב. אהרונסקינד שיחק במחלקת הנוער של מכבי תל אביב וב-1956 הוזמן לסגל הקבוצה הבוגרת בגיל 16 בלבד. הופעתו הראשונה הייתה ב-1 בדצמבר 1956 נגד הפועל רמת גן במסגרת הליגה הראשונה. ב-19 בנובמבר 1959 כבש בניצחון הקבוצה בגמר גביע המדינה נגד הפועל פתח תקווה. במהלך תקופתו במכבי תל אביב זכה עם הקבוצה בשתי אליפויות ושלושה גביעי מדינה. ב-1964 עבר אהרונסקיד למכבי נתניה. לאהרונסקינד שתי הופעות במדי נבחרת ישראל, שתיהן במסגרת גביע אסיה 1960, ב-19 באוקטובר נגד נבחרת דרום וייטנאם, משחק בו גם כבש, וב-23 באוקטובר 1960 נגד נבחרת טאיוואן. לאחר שפרש מכדורגל עבר לגור בארצות הברית יחד עם אשתו טלי. ב-9 בינואר 2024 נפטר אהרונסקינד בניו ג'רזי בגיל 83. מכבי תל אביב אליפות (2): 1955/1956, 1957/1958 גביע המדינה (3): 1957/1958, 1958/1959, 1963/196 אמנון אהרונסקינד, באתר ההתאחדות לכדורגל בישראל אמנון אהרונסקינד, באתר Transfermarkt אמנון אהרונסקינד, באתר FootballDatabase.eu עמוד השחקן של אמנון אהרונסקי, באתר ההתאחדות לכדורגל בישראל אמנון אהרונסקינד, חלמתי לשחק כמו נחום סטלמך, באתר ההתאחדות לכדורגל בישראל, ‏7 במאי 2012 רפאל נאה, תכונת שיא לקראת פתיחת העונה, על המשמר, 30 באוגוסט 1964 נתוני השחקן בנבחרת באתר ההתאחדות לכדורגל בישראל ישראל פז, שינויים בהרכב הנבחרת שתתמודד היום עם כדורגלני ווייטנאם בסיאול, על המשמר, 19 באוקטובר 1960 אשר גולדברג, ‏‏אבל במכבי תל אביב: אמנון אהרונסקינד הלך לעולמו בגיל 83, באתר ספורט1, 9 בינואר 2024
סרט אונס ונקמה

סרטי אונס ונקמה הם תת-ז'אנר של סרט ניצול, שהיה פופולרי במיוחד בשנות ה-70 של המאה ה-20. סרטי אונס ונקמה פועלים בדרך כלל על פי אותו מבנה בן שלוש מערכות: מערכה I: דמות נשית בדרך כלל נאנסת (באלימות) וייתכן כי תחווה התעללות נוספת או תישאר למות. מערכה II: הדמות שורדת ועשויה לשקם את עצמה. מעשה III: הדמות נוקמת ו/או הורגת את האנסים שלה. בסרטו של גספר נואה משנת 2002 "בלתי הפיך", המבנה היה הפוך; המערכה הראשונה מתארת את הנקמה לפני האירועים שהובילו לאותה הנקודה. רוג'ר איברט טען כי באמצעות השימוש במבנה הזה, לא ניתן לקטלג את "בלתי הפיך" כסרט ניצול, מכיוון שלא מתבצע בו ניצול. תת-הז'אנר משך תשומת לב ביקורתית, הן חיובית והן שלילית. תשומת לב ביקורתית כלפי תת-הז'אנר הגיעה בעיקר ממבקרים פמיניסטיים. בנוסף לסרטים אמריקאיים וצרפתיים, נעשו סרטי אונס ונקמה ביפן (למשל: "Freeze Me" של טאקאשי אישי), פינלנד, רוסיה ("Voroshilov Sharpshooter"), ארגנטינה (למשל: "I'll Never Die Alone"; במקור: "No Moriré Sola") ונורווגיה (למשל, "The Whore"; במקור: "Hora"). לקיחת החוק לידיים סרט האונס והנקמה "I Spit on Your Grave" באתר IMDb Roger Ebert, Irreversible movie review & film summary (2003) | Roger Ebert, https://www.rogerebert.com/ (באנגלית) Clover, Carol J. (1992). Men, Women, and Chainsaws: Gender in the Modern Horror Film. Princeton, NJ: Princeton University Press. ISBN 0-691-00620-2. Barbara Creed, The monstrous-feminine : film, feminism, psychoanalysis, London ; New York : Routledge, 1993, ISBN 978-0-415-05258-0 Open access journal for Film and Television Studies, www.nottingham.ac.uk Read, Jacinda (2000). The New Avengers: Feminism, Femininity, and the Rape-Revenge Cycle. Manchester, UK and New York: Manchester University Press. ISBN 0-7190-5905-4. Wayback Machine, web.archive.org, ‏2004-09-07
Simmer (שיר של היילי ויליאמס)

Simmer (בעברית: רתיחה) הוא סינגל של הזמרת האמריקאית היילי ויליאמס. הוא הופץ להורדה דיגיטלית והזרמה במדיה ב-22 בינואר 2020 על ידי אטלנטיק רקורדס כהשיר הראשי באלבום הבכורה של ויליאמס כזרמת סולו, Petals for Armor. השיר נכתב על ידי ויליאמס, ג'וסף הווארד וטיילור יורק. מידע על הסינגל "Simmer" באתר מיוזיק בריינז סרטון השיר "Simmer" באתר יוטיוב היילי ויליאמס, טיילור יורק, ג'וזף האוורד Hayley Williams Announces Solo Song 'Simmer', Billboard (באנגלית)
רבי ישמעאל בנו של רבי יוחנן בן ברוקה

רבי ישמעאל בנו של רבי יוחנן בן ברוקה הוא תנא מהדור החמישי של התנאים. הוא למד אצל אביו רבי יוחנן בן ברוקה ואף חולק עליו במשנה, מסכת בבא קמא, פרק י', משנה ב'. הוא נזכר מספר פעמים נוספות במשנה. למד גם אצל חכמי יבנה. נזכר ממנו מאמר במסכת אבות העוסק בחשיבות לימוד התורה לאחרים: הלומד תורה על מנת ללמד - מספיקין בידו ללמוד וללמד והלומד על מנת לעשות, מספיקין בידו ללמוד וללמד לשמור ולעשות — משנה, מסכת אבות, פרק ד', משנה ה' . שמועות הלכתיות נוספות מובאות בשמו בברייתות המובאות בתלמוד. כמו כן הוא מוזכר מספר פעמים בספרא. הרב אהרן הימן, "רבי ישמעאל בנו של רבי יוחנן בן ברוקה", תולדות תנאים ואמוראים, לונדון, תר"ע, חלק ב, עמוד 413, באתר היברובוקס תלמוד בבלי, מסכת בבא בתרא, דף ק"ל, עמוד א' עיין במשנה, מסכת סנהדרין, פרק י"א, משנה א' תלמוד בבלי, מסכת יבמות, דף מ"ב, עמוד ב' על סוף פרשת מצורע. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
קרחון קיימברידג' (אנטארקטיקה)

קרחון קיימברידג' (באנגלית: Cambridge Glacier) הוא קרחון רחב ושטוח, באזור חוף סקוט, בארץ ויקטוריה, שבאנטארקטיקה. הקרחון ממוקם בין רכס קונוויי וגבעות קומבס. הקרחון מנקז אותם לכיוון דרום. הקרחון נשפך אל קרחון מאקאיי, בין הר ברגן ונונאטאק גייטוויי. שיא גובהו של הקרחון 1,562 מטרים מעל פני הים. הקרחון נסקר לראשונה בחודשים נובמבר - דצמבר 1957, על ידי מחלקת הסקר הצפונית הניו זילנדית (New Zealand Northern Survey Party) מטעם המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958. שמו של הקרחון ניתן לו על ידי מחלקת הסקר. הקרחון נקרא על שם אוניברסיטת קיימברידג', שבממלכה המאוחדת, בה פורסמו דוחות מדעיים רבים על אנטארקטיקה. קרחון קיימברידג' באתר הסקר הגאולוגי של ארצות הברית קרחון קיימברידג' באתר הגאזט האנטארקטי של ממשלת אוסטרליה קרחון קיימברידג' באתר הגאזט האנטארקטי המשווה SCAR של ממשלת אוסטרליה מפת אזור קרחון קיימברידג' ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע גאוגרפי מידע היסטורי
ספיישל חג המולד הקסום של מריה קארי

ספיישל חג המולד הקסום של מריה קארי (באנגלית: Mariah Carey's Magical Christmas Special) הוא ספיישל חג המולד בכיכובה של מריה קארי. הספיישל הוקרן בבכורה ב-4 בדצמבר 2020 באפל TV פלוס. מריה קארי דיברה במקור על ספיישל חג המולד ברשתות החברתיות ופרסמה תמונה בה ניתן היה לראות שלושה כיסאות, עליהם היה כתוב שמה של קארי בנוסף לשני שמות נוספים, שמאוחר יותר התגלו כשמותיהן של הזמרות-יוצרות האמריקאיות אריאנה גרנדה וג'ניפר הדסון. הספיישל תואר ככזה שמציג בתוכו ריקודים דינמיים ונושאים הקשורים לחג המולד. בסמוך ליציאת הספיישל, הוציאה קארי גם את הפסקול, Mariah Carey's Magical Christmas Special (Apple TV+ Original Soundtrack). מריה קארי אריאנה גרנדה ג'ניפר הדסון טיפאני האדיש בילי אייכנר סנופ דוג ג'רמיין דופרי מיסטי קופלנד מיקאל-מישל האריס סנופי, צ'ארלי בראון וחברי פינאטס הספיישל הופץ ב-4 בדצמבר 2020 באפל TV פלוס. "ספיישל חג המולד הקסום של מריה קארי", במסד הנתונים הקולנועיים IMDb (באנגלית) "ספיישל חג המולד הקסום של מריה קארי", במסד הנתונים הקולנועיים KinoPoisk (ברוסית) Alexandra Del Rosario, Alexandra Del Rosario, Mariah Carey’s AppleTV+ Christmas Special Reveals Premiere Date, Guest Lineup & ‘Oh Santa!’ Collaboration With Ariana Grande & Jennifer Hudson, Deadline, ‏2020-11-18 (באנגלית אמריקאית) (ארכיון) Danielle Turchiano, Danielle Turchiano, Mariah Carey’s Christmas Special Premiere Date, Soundtrack, Guest Lineup Announced by Apple TV Plus, Variety, ‏2020-11-18 (באנגלית אמריקאית) (ארכיון) Mariah Carey Sets ‘Magical Christmas Special’, Featuring Ariana Grande & More, Billboard (באנגלית) (ארכיון) “Mariah Carey’s Magical Christmas Special” debuts Friday, December 4 on Apple TV+, Apple TV+ Press (באנגלית אמריקאית) (ארכיון) Mariah Carey's Magical Christmas Special (Apple TV+ Original Soundtrack) by Mariah Carey, Apple Music (באנגלית אמריקאית) (ארכיון)
התקפת הקטיושות על פתח תקווה

התקפת הקטיושות על פתח תקווה נערכה ב-7 ביולי 1971. רקטות קטיושה שנורו מהגדה המערבית לעבר העיר פתח תקווה פגעו במבנים אזרחיים וגרמו למותן של שלוש נשים וילדה. כעבור כשבוע הרג צה"ל את חברי חוליית המחבלים שירתה את הרקטות, אשר הגיעה מירדן. ב-7 ביולי 1971 בשעה 22:30 פגעו בפתח תקווה ארבע רקטות קטיושה שנורו ממזרח, משטח הגדה המערבית. הרקטות פגעו בשכונת שערייה הנמצאת במזרח העיר. נפגע בית החולים השיקומי בית רבקה. כמו כן נפגעו ליד בית החולים בית מגורים ברחוב קיש ושתי כיתות בבית ספר יסודי. בבית החולים נהרגה מאושפזת אחת. בבית המגורים נהרגה ילדה בת חמש. 19 אנשים נוספים נפצעו. שתיים מהפצועות שנפגעו בבית החולים מתו מפצעיהן בימים הבאים. בבית החולים נפגעו בסך הכל עשרה מאושפזים וארבעה אנשי צוות. רבים מהם נפגעו מהריסות שנפלו עליהם. נפצעו גם ארבעת בני משפחת הילדה שנהרגה וכן שכנתם. הנפגעים הועברו לבתי החולים בילינסון והשרון. לבילינסון הועברו גם חולים מבית רבקה שחדריהם נהרסו בהתקפה. מטבח בית החולים בית רבקה נהרס בהתקפה. הדף התפוצצויות הרקטות גרם נזקים גם לבתים שכנים לאלו שנפגעו. ארגון פת"ח נטל את האחריות על ההתקפה בהודעה שפרסם בביירות שבלבנון. סיור אווירי גילה את המשגר ששימש לירי הקטיושות ליד הכפר דיר בלוט, כתשעה קילומטר ממזרח לפתח תקווה. הוא היה מיועד לרקטות בקוטר של 122 מילימטר שטווחן 11 קילומטר. ליד המשגר נמצאה גופת פרדה, שנהרגה עקב התפוצצות. המקום גם היה ממוקש, ושני ילדים מקומיים נפצעו מהתפוצצות אחד המוקשים. נערך מצוד אחרי חברי החוליה שירתה את הרקטות מתוך הנחה שכוונתה להימלט לשטח ירדן. במסגרתו הוטל עוצר על כפרים ממזרח לקו הירוק. ב-15 ביולי זיהו חיילים את שבעת חברי החוליה ליד סרטבה, כחמישה קילומטר ממערב לנהר הירדן. בקרב שהתפתח עמם נהרגו שישה מהמחבלים. השביעי הצליח להימלט. ממצאים שנמצאו על גופות המחבלים העלו שהם חצו את הירדן מערבה ב-3 ביולי כשהם מסתייעים בפרדות, לאחר תכנון מפורט של הפעולה. הם שהו בשטח בשליטה ישראלית במשך 12 ימים. בכליהם נמצא בין השאר תרשים מפורט של פתח תקווה. שיגור רקטות פלסטיניות לעבר ישראל שיגור רקטות וטילים מלבנון לעבר ישראל שיגורי רקטות מסיני לעבר אילת ועקבה טל לוי, מתקפת קטיושות על פתח תקוה, באתר הארץ, 7 ביולי 2009 ידיעות מעיתון מעריב באתר עיתונות יהודית היסטורית: אלי לנדאו, מצוד נרחב על משלחי-הקאטיושות לפ"ת. עוצר בכפרים ערביים משני צידי "הקו הירוק" שמות ההרוגים והפצועים ישעיהו אביעם, ישראל הראל ומרדכי אלקן, ארבע התפוצצויות אדירות זעזעו את פתח-תקווה. נפגעו בית חולים, בית ספר ושלושה בתים פרטיים 2 הרוגות ו-19 פצועים אלי לנדאו ומרדכי אלקן, משגר הקטיושה לעבר פתח-תקוה נתגלה על ידי סיור אווירי ליד דיר באלוט אלי לנדאו, חוסלה חוליית משגרי ה"קאטיושות" לפ"ת. 6 מחבלים נהרגו הלילה בקרב-אש קצר; המשך
Mariah Carey's Magical Christmas Special (Apple TV+ Original Soundtrack)

Mariah Carey's Magical Christmas Special (Apple TV+ Original Soundtrack) הוא פסקול של הזמרת-יוצרת האמריקאית מריה קארי. הפסקול יצא לאור ב-4 בדצמבר 2020, על ידי חברת התקליטים סוני מיוזיק אנטרטיינמנט. הוא מתבסס על ספיישל חג המולד, "Mariah Carey's Magical Christmas Special". מתוך הפסקול, יצא סינגל אחד, בו מתארחות אריאנה גרנדה וג'ניפר הדסון. בשנת 2020, נודע כי קארי תוציא ספיישל חג המולד, תוך שנודע כי היא תשתף פעולה עם אריאנה גרנדה וג'ניפר הדסון בשיר חדש. בהמשך, פורסם כי שיר הנושא של הספיישל ושל הפסקול יהיה חידוש לשיר "Oh Santa!", אותו הוציאה קארי במקור בשנת 2010, כחלק מאלבומה, Merry Christmas II You. בנוסף לשיר המחודש, הקליטה קארי שירים ידועים כמו "O Holy Night" ו-"Joy to the World". מידע על האלבום Mariah Carey's Magical Christmas Special באתר MusicBrainz האלבום Mariah Carey's Magical Christmas Special באתר Discogs האלבום Mariah Carey's Magical Christmas Special באתר אפל מיוזיק Mariah Carey's Magical Christmas Special (Apple TV+ Original Soundtrack) by Mariah Carey, Apple Music (באנגלית אמריקאית) Mariah Carey's Magical Christmas Special, 2020-12-04, נבדק ב-2020-12-05 Oh Santa! (feat. Ariana Grande & Jennifer Hudson) [Official Music Video] by Mariah Carey (באנגלית אמריקאית), נבדק ב-2020-12-05 Zoe Haylock, Mariah Carey Adds Two Little Helpers to ‘Oh Santa!’ Remix, Vulture, ‏2020-11-18 (באנגלית אמריקאית) Merry Christmas II You, נבדק ב-2020-12-05 Release group “Merry Christmas II You” by Mariah Carey - MusicBrainz, musicbrainz.org Mariah Carey's Magical Christmas Special (Apple TV+ Original Soundtrack) - Apple Music (בגרמנית), 2020-12-05, נבדק ב-2020-12-05 Mariah Carey's Magical Christmas Special (Apple TV+ Original Soundtrack) - Spotify (בגרמנית), 2020-12-05, נבדק ב-2020-12-05